શું તમે ક્યારેય સાંભળ્યું છે કે કાર એકબીજા સાથે વાતો કરે, કદાચ નહીં, તમને આ વાંચીને બની શકે કે આશ્ચર્ય પણ થયું હોય, પરંતુ ટૂંક સમયમાં આ વાત સાચી સાબિત થવા જઇ રહી છે. જી હાં, રસ્તા પર હવે એવી કાર ઉતારવામાં આવશે જે એકબીજા સાથે વાતો કરતા-કરતા ચાલશે, વિશ્વભરમાં એકથી એક ચઢિયાતી શાનદાર કાર્સ રજુ કરનારી જર્મનીની પ્રમુખ કાર નિર્માતા કંપની મર્સિડીઝ બેન્ઝ વિશ્વ ઓટો બજારમા ખળભળાટ મચાવવા માટે વિશ્વના રસ્તાઓ પર પહેલીવાર આવી કાર રજુ કરવા જઇ રહી છે.